Альпійская балада (балет)

Альпійская балада — аднаактовы балет Яўгена Глебава, пастаўлены ў 1967 годзе Беларускім дзяржаўным тэтрам оперы і балетаАльпийская баллада. Балет. Энциклопедия, СЭ, 1981   пад кіраўніцтвам дырыжора Г. Н. Дугашава.

 Гісторыя стварэння 
Балет заснаваны на аднайменнай аповесці Васіля Быкава.

Лібрэта было напісана вядомай балерынай і педагогам Раісай Чарахоўскай. Спачатку Васіль Быкаў не пагаджаўся на прапановы стварыць балет па матывах яго аповесці, пакуль Раіса Чарахоўская асабіста не прыехала да яго ў гасцініцу і не ўгаварыла. Пазней Быкаў быў вельмі задаволены балетам, а Яўген Глебаў стаў адным з яго сяброўБыков В. Долгая дорога домой. — М.: АСТ; Мн.: Харвест, 2005. — С. 216..

У 1966-м Глебаў стварыў партытуру. А ў наступным годзе балет быў увасоблены на акадэмічнай сцэне харэографам Атарам Дадышкіліяні.

Пастаноўка распавядае пра Джулію і Івана, якія ў час Вялікай Айчыннай вайны збягаюць з канцлагера.

Сцэнаграфіяй займаўся мастак Яўген Чамадураў.

 Акцёры 
 Джулія — Вольга Лапо, Клара Малышава, Аляўціна Карзянкова, Марына Пятрова, Людміла Цярэнцьева
 Іван Цярэшка — Віктар Саркісьян, Леанід Чахоўскі, Мікалай Грышчанка і Сяргей Пясцехін

 Іншыя пастаноўкі 

У 1972 годзе ставіўся харэографам Атарам Дадзішкіліяні ў .

 Уплыў на культуру 

Пасля стварэння балету Яўген Глебаў на яго ж аснове стварыў «Сюіту з балета „Альпійская балада“».

Спектакль магутна прагучаў на сваіх першых паказах, а потым «пражыў» доўгае і шчаслівае «жыццё». Рэдка здараецца, каб нацыянальны балетны твор не адно дзесяцігоддзе трымаўся на сцэне і прайшоў больш за 100 разоў.

 Узнагароды 

У 1968 годзе музыка балета «Альпійская балада» ўдастоена другой прэміі і звання лаўрэата (першая прэмія не прысуджалася) Усесаюзнага конкурсу на стварэнне новых музычных спектакляў у адзначэнне 50-годдзя Кастрычніцкай рэвалюцыі 1917 годаТворческий портрет  .

 Спасылкі 

 Альпийская баллада. Балет. Энциклопедия, СЭ, 1981  
 Трагічная экспрэсія «Балады…» 

Катэгорыя:Балет у Беларусі